Trenutno postoji više od tisuću TED govora na TED web stranici.
I pretpostavljam kako mnogo vas ovdje
misli kako je to prilično sjajno --
osim mene. Ne slažem se s time.
Mislim da imamo problem.
Ako razmislite o tome, 1000 TED govora,
to je više od 1000 ideja koje vrijedi podijeliti.
Kako ćete
podijeliti tisuću ideja?
Čak i ako pokušate pohraniti sve te ideje u svoju glavu
gledajući svih tisuću TED govora,
trenutno bi vam trebalo
više od 250 sati kako bi to učinili.
Malo sam to računao.
Šteta za ekonomiju za svakog koji bi to učinio
je oko 15.000 dolara.
Kada sam vidio tu opasnost za ekonomiju,
pomislio sam kako moramo naći rješenje za ovaj problem.
Ovo je moj pristup svemu tome.
Ako pogledate trenutnu situaciju,
imate tisuću TED govora.
Svaki od tih TED govora u prosjeku
ima oko 2.300 riječi.
Kad to zbrojite
imate 2,3 milijuna riječi u TED govorima
što je oko tri Biblije - vrijednog sadržaja.
Očigledno pitanje ovdje je
da li TED govor zaista treba 2.300 riječi?
Ne postoji li nešto kraće?
Mislim, ako imate ideju vrijednu dijeljenja
zasigurno je možete složiti u nešto kraće
od 2.300 riječi.
Jedino pitanje je, koliko kratki možete biti?
Koja je minimalna količina riječi
koja bi vam trebala kako biste napravili TED govor?
Dok sam proučavao ovo pitanje,
pala mi je na pamet urbana legenda o Ernestu Hemingwayju
koji je navodno rekao kako je ovih šest riječi:
„Na prodaju: dječje cipele, nikada nošene“
bilo najbolji roman koji je ikada napisao.
Također sam se susreo s projektom pod nazivom Memoari od šest riječi
gdje su ljude zamolili
da cijeli život svedu na šest riječi poput ovih ovdje:
„Pronašao istinsku ljubav, oženio neku drugu.“
Ili „Živim u egzistencijalnom vakuumu; sranje je.“
Ovaj mi se zapravo svidio.
Dakle, ako roman može biti sveden na šest riječi
i cijeli memoar može biti sveden na šest riječi,
ne treba vam više od šest riječi za TED govor.
Mogli smo biti gotovi s ovim do ručka.
Hoću reći ...
Da ste ovo učinili sa svih tisuću TED govora,
s 2,3 milijuna riječi, sveli biste se na 6.000.
Mislio sam kako je ovo prilično vrijedno truda.
Zamolio sam sve svoje prijatelje
da uzmu svoj najdraži TED govor i svedu ga na šest riječi.
Ovdje su neki rezultati koje sam dobio. Mislim da su prilično dobri.
Na primjer, govor Dana Pinka o motivaciji,
koji je bio stvarno dobar, ako ga niste pogledali:
„Bacite mrkvu. Bacite štap. Donesite smisao.“
O tome on zapravo govori u tih 18 i pol minuta.
Neki su čak uključivali reference na govornike
poput načina govorenja koji ima Nathan Myhrvold
ili govor Tima Ferrisa
koji se ponekad može smatrati napornim.
Ovdje je izazov, ako to pokušam sustavno raditi,
vjerojatno ću završiti s mnoštvom sažetaka,
ali ne s mnogo prijatelja na kraju.
Morao sam pronaći drugačiju metodu,
po mogućnosti onu koja bi uključivala potpune strance.
Srećom, postoji web stranica pod nazivom Mechanical Turk,
a to je web stranica na kojoj možete postaviti zadatke
koje ne želite sami učiniti,
poput „Molim vas, svedite ovaj tekst za mene na šest riječi.“
Nisam dozvolio da bilo koja niskobudžetna zemlja radi na ovome,
ali sam otkrio da mogu dobiti sažetak od šest riječi za 10 centi,
što smatram da je veoma dobra cijena.
Čak ni tada, nažalost,
nije bilo moguće sažeti svaki TED govor pojedinačno.
Jer ako računate, imate tisuću TEDgovora,
plaćate 10 centi svaki,
a morate napraviti više od jednog sažetka za svaki od tih govora
jer će neki od njih vjerojatno biti ili jesu, zaista loši.
Na kraju bih završio plaćajući stotine dolara.
Sjetio sam se drugačijeg načina
razmišljajući kako se govori vrte oko određenih tema.
Što bi bilo kada ne bih ljudima dao da sažmu
pojedinačne TED govore na šest riječi,
nego kad bih im dao 10 TED govora istovremeno
i rekao, „Molim vas da napravite sažetak od šest riječi od ovog.“
To bi srezalo moje troškove za 90 posto.
Tako bih za 60$
sažeo tisuće TED govora
na samo 600 sažetaka
što bi zapravo bilo prilično lijepo.
Neki od vas trenutno misle
kako je zaista ludo svesti 10 TED govora na samo šest riječi.
Ali zapravo nije
zato što postoji primjer koji je dao profesor statistike Hans Rosling.
Pretpostavljam da su mnogi vidjeli jedan ili više njegovih govora.
On ima 8 govora dostupnih online
i ti govori mogu u principu biti svedeni na svega četiri riječi
jer nam on zapravo pokazuje .
da je naša intuicija veoma loša.
Uvijek nam dokazuje da smo u krivu.
Neki ljudi na internetu baš i nisu uspjeli.
Mislim, kad sam ih zamolio da sažmu 10 TED govora istovremeno,
neki su išli lakšim putem.
Jednostavno su dali opći komentar.
Bilo je i drugih, smatram to prilično drskim.
Upotrijebili su vlastitih šest riječi kako bi mi odgovorili
i pitali me jesam li u zadnje vrijeme previše bio na Google-u.
I konačno, nikad to nisam razumio,
neki ljudi su zaista napisali svoju verziju istine.
Ne znam za nijedan TED govor koji to sadrži.
Ali, što sad. Na kraju, kako god bilo,
zaista je nevjerojatno,
za svaki od tih 10 TED govora u grupama koje sam podnio,
zapravo sam dobio smislene sažetke.
Ovo su mi najdraži.
Na primjer, za sve TED govore vezane uz hranu,
netko je sažeo ovo u: „Hrana oblikuje tijelo, mozak i okolinu“,
što smatram da je veoma dobro.
Ili sreća: „Težnja prema sreći =
udaljavanje od nezadovoljstva.“
I, eto me.
Počeo sam s tisuću TED govora
i imao sam 600 sažetaka sa po šest riječi za te govore.
Na početku je zapravo zvučalo lijepo,
ali kad pogledate u 600 sažetaka, to je prilično mnogo.
To je ogromna lista.
Stoga sam pomislio kako bi ovdje trebao otići korak dalje
i napraviti sažetke sažetaka -- i to je upravo ono što sam učinio.
Uzeo sam 600 sažetaka koje sam imao,
posložio ih u devet grupa
prema ocjenama koje su govori dobili na TED.com
i zatražio ljude da naprave sažetke toga.
Opet, bilo je tu nekih nesporazuma.
Na primjer, kad sam napravio grupu svih lijepih govora,
netko je pomislio kako pokušavam pronaći ultimativnu upadnu rečenicu.
Ali na kraju, opet nevjerojatno,
ljudi su to uspjeli napraviti.
Na primjer, svi odvažni TED govori:
„Ljudi umiru“ ili „Ljudi pate“, su također bili oni
„s jednostavnim rješenjima uokolo.“
Ili recept za ultimativni nevjerojatni TED govor:
„Flicker slike od intergalaksijskog klasičnog skladatelja“
Mislim, to je suština svega.
Imam svojih devet grupa,
ali, to je već prilično smanjenje.
Ali, naravno, jednom kad dođete tako daleko, niste potpuno zadovoljni.
Želio sam ići do kraja, skroz do destilerije,
počevši s tisuću TED govora.
Želio sam imati tisuću TED govora sažetih u samo šest riječi --
što bi bilo 99,9997 posto smanjenja sadržaja.
I platio bih samo 99.50$ --
dakle ostao bih ispod sto dolara za to.
Imao sam 50 sveukupnih sažetaka.
Ovaj puta sam platio 25 centi
jer sam smatrao da je zadatak malo teži.
I nažalost kad sam prvi put dobio odgovore --
ovdje ćete vidjeti šest odgovora --
bio sam pomalo razočaran.
Smatram da ćete se složiti, oni su svi saželi neki aspekt TED-a,
ali meni su se činili pomalo blagima
ili su samo imali određeni aspekt TED-a u njima.
Gotovo sam bio spreman završiti s time
kada sam se jedne noći igrao s tim rečenicama
i otkrio da tu zapravo postoji predivno rješenje.
Evo ga,
izvor mase,sažetak od šest riječi za tisuće TED govora
po cijeni od 99.50$:
„Čemu zabrinutost? Radije bih se divio.“
Puno vam hvala.
(Pljesak)